**ELŐTERJESZTÉS**

**A Városstratégiai, Idegenforgalmi és Sport Bizottság 2025. június 17-i ülésére**

**Javaslat a Szombathelyi Távhőszolgáltató Kft.-vel kapcsolatos döntés meghozatalára**

Tájékoztatom a Tisztelt Bizottságot, hogy a Közgyűlés a 384/2024. (XII. 19.) Kgy. sz. határozatában elveikben támogatta, hogy a Szombathelyi Távhőszolgáltató Kft. pályázatot nyújtson be a Nemzeti Fejlesztési és Forráskoordinációs Ügynökség Zrt. által kiírt felhívásokra, továbbá felhatalmazta a Városstratégiai, Idegenforgalmi és Sport Bizottságot a végleges pályázati dokumentáció jóváhagyására.

A Szombathelyi Távhőszolgáltató Kft.-nek a **Távfűtési rendszer infrastruktúrájának korszerűsítése és fejlesztése (2025/MA/TÁVHŐ/01)** felhívás alapján az alábbi pályázat benyújtására van lehetősége:

A Nemzeti Energetikai Ügynökség Zrt. (a továbbiakban: Támogató) pályázati felhívást tett közzé a Jedlik Ányos Energetikai Program keretében távfűtési rendszerek infrastruktúrájának korszerűsítése és fejlesztésére irányuló beruházások támogatására, melyhez az Energiaügyi Minisztérium, mint Döntéshozó, 45.000.000.000 Ft keretösszegig biztosít forrást Támogató részére.

A támogatásra rendelkezésre álló teljes pályázati keretösszeg: 45.000.000.000 Ft, amelyből 25.000.000.000 forint energiahatékonyságot fokozó és hőtárolás kialakítására vonatkozó infrastrukturális beruházások támogatására, 20.000.000.000 forint megújuló energia alapú hőforrások, maradékhő hasznosítás és meglévő távhővezetékkel történő összekapcsolására kerül felhasználásra.

A pályázat címe:

**„Primer gerincvezetéki korszerűsítés a Vízöntő távhőkörzetben”**

A pályázat részletes tartalma az előterjesztés 1. számú mellékletét képező Megvalósíthatósági tanulmányból részletesen megismerhető.

Sikeres pályázat esetén az építés, beruházás várható, tervezett időtartama a 2026. évi fűtési szezonon kívüli időszak.

A pályázati felhívás kétfajta eljárási lehetőséget biztosít a pályázat benyújtására:

* Természetes monopólium, amely 100%-os támogatási lehetőséget eredményezhet.
* Finanszírozások hiányszámításos módszer, amely a finanszírozási hiány számításának módjától függően különböző támogatási intenzitás elérést jelenthet. A 70%-os mértéktől akár közel 100%-os mértékűt is.

A pályázat várható tervezett költségvetése megközelítőleg 1.263 millió Ft, amelyből az alábbi nyomvonal hosszon tervez a Kft. gerincvezetéki korszerűsítést:

Váci – Paragvári: tervezett gerincvezeték korszerűsítés 2 x 1 432 m

Olad I.-II.: tervezett gerincvezeték korszerűsítés 2 x 322 m

A korszerűsítést érintő területek kivétel nélkül Szombathely Megyei Jogú Város Önkormányzatának tulajdonában állnak.

|  |  |  |  |
| --- | --- | --- | --- |
|  | Helyrajzi szám | Nyomvonal | Nyomvonal-hossz (m) |
| 1. Bem J. u.
 | 1. 2759/54
 | Meglévő nyomvonalon | 55,0 |
| Új nyomvonalon | 13,8 |
| 1. Kodály Z. u.
 | 1. 2759/53
 | Meglévő nyomvonalon | 10,9 |
| 1. Váci M. u.
 | 1. 2759/50
 | Meglévő nyomvonalon | 705,5 |
| Új nyomvonalon | 10,9 |
| 1. 2759/51
 | Meglévő nyomvonalon | 24,5 |
| 1. 2759/52
 | Meglévő nyomvonalon | 198,0 |
| Új nyomvonalon | 9,1 |
| 1. Paragvári u.
 | 1. 2757/3
 | Új nyomvonalon | 5,8 |
| 1. 2757/2
 | Új nyomvonalon | 8,8 |
| 1. 2757/1
 | Új nyomvonalon | 6,1 |
| 1. Paragvári u. 86.
 | 1. 2590/2
 | Meglévő nyomvonalon | 62,0 |
| Új nyomvonalon | 16,3 |
| 1. töltés
 | 1. 1636/1
 | Meglévő nyomvonalon | 20,1 |
| Kodály Z. u.  | 1. 3785/302
 | Meglévő nyomvonalon | 175,9 |
| Új nyomvonalon | 16,5 |
| Kassák L. u. | 1. 3785/74
 | Meglévő nyomvonalon | 9,0 |
| Apáczai Cs. J. u. | 1. 3785/334
 | Meglévő nyomvonalon | 107,3 |
| Új nyomvonalon | 14,0 |

A pályázat benyújtását a társaság taggyűlése a 13/2024. (12.20.) sz. határozatában jóváhagyta.

Kérem a Tisztelt Bizottságot, hogy az előterjesztésben foglaltakat megtárgyalni, és a határozati javaslatot elfogadni szíveskedjék.

**Szombathely, 2025. június „………”**

 **/: Dr. Nemény András :/**

**Határozati javaslat**

**………/2025. (VI. 17.) VISB sz. határozat**

1./ A Városstratégiai, Idegenforgalmi és Sport Bizottság a Közgyűlés 384/2024. (XII. 19.) Kgy. sz. határozatában foglalt felhatalmazása alapján jóváhagyja, hogy a Szombathelyi Távhőszolgáltató Kft. természetes monopóliumként pályázatot nyújtson be a Nemzeti Energetikai Ügynökség Zrt. által kiírt 2025/MA/TÁVHŐ/01 kódszámú felhívásra az előterjesztés 1. számú mellékletét képező Megvalósíthatósági tanulmánnyal megegyezően.

2./ A Bizottság jóváhagyja, hogy amennyiben a pályázat elutasításra kerülne, de még szabad forrás rendelkezésre áll, úgy ezen finanszírozási számítás módszer alapján, – az előterjesztés 1. számú mellékletével megegyező tartalommal – ismételten pályázatot nyújtson be a Szombathelyi Távhőszolgáltató Kft. Ebben az esetben a szükséges önrész biztosítását a Társaság saját forrásból vállalja.

**Felelős:** Dr. Nemény András polgármester

 Horváth Soma alpolgármester

Tóth Kálmán, a Városstratégiai, Idegenforgalmi és Sport Bizottság elnöke

 (végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Molnár Miklós, a Szombathelyi Távhőszolgáltató Kft. ügyvezetője

Kovács Cecília, a SZOVA NZrt. vezérigazgatója)

**Határidő:** azonnal